8. POLITICA ÎN DOMENIUL TRANSPORTURILOR

1. 31991 L 0440: Directiva Consiliului 91/440/CEE din 29 iulie 1991 privind dezvoltarea căilor ferate comunitare (JO L 237, 24.8.1991, p. 25), modificată ultima dată de:

- 32001 L 0012: Directiva Parlamentului European şi a Consiliului 2001/12/CE din 26.2.2001 (JO L 75, 15.3.2001, p. 1).

Până la 31 decembrie 2006, articolul 10 alineatul (3) din Directiva Consiliului 91/440/CEE se aplică în Polonia sub rezerva următoarelor condiţii:

Căile Ferate Poloneze de Stat (în special Polskie Koleje Państwowe (PKP) CARGO S.A.) colaborează cu întreprinderile feroviare pentru a asigura transportul feroviar de mărfuri pentru importul, exportul şi tranzitul mărfurilor prin Polonia, fără nici o discriminare. Drepturile de acces stabilite în articolul 10 alineatul (1) şi (2) din directivă se acordă fără limitare,

cel puţin 20% din capacitatea totală anuală a reţelei transeuropene de transport feroviar de mărfuri din Polonia se rezervă altor întreprinderi decât Căile Ferate Poloneze de Stat, iar ansamblul de origini-destinaţii permite o durată a călătoriei comparabilă cu cea oferită de PKP CARGO S.A Capacitatea efectivă a fiecărei linii de cale ferată este indicată de administratorul infrastructurii în declaraţia de reţea. Procentajul susmenţionat de 20% din capacitatea totală anuală include drepturile de acces stabilite în articolul 10 alineatul (1), (2) şi (3) din directivă.

2. 31993 R 3118: Regulamentul Consiliului nr. 3118/93 din 25 octombrie 1993 de stabilire a condiţiilor în care transportatorii nerezidenţi pot să desfăşoare servicii de transport rutier de marfă în interiorul unui stat membru (JO L 279, 12.11.1993, p. 1), modificat ultima dată de:

- 32002 R 0484: Regulamentul Parlamentului European şi al Consiliului (CE) nr. 484/2002 din 1.3.2002 (JO L 76, 19.3.2002, p. 1).

(a) Prin derogare de la articolul 1 din Regulamentul (CEE) nr. 3118/93 şi până la sfârşitul celui de-al treilea an de la data aderării, transportatorii stabiliţi în Polonia sunt excluşi de la furnizarea de servicii naţionale de transport rutier de marfă în celelalte state membre, iar transportatorii stabiliţi în celelalte state membre sunt excluşi de la furnizarea de servicii naţionale de transport rutier de marfă în Polonia.

(b) Înainte de sfârşitul celui de-al treilea an de la data aderării, statele membre înştiinţează Comisia dacă vor prelungi această perioadă cu maxim doi ani sau vor trece la deplina aplicare a articolului 1 din regulament. În lipsa acestei notificări, se aplică articolul 1 din Regulament. Numai transportatorii stabiliţi în statele membre în care se aplică articolul 1 din regulament pot furniza servicii naţionale de transport rutier de marfă în acele alte state membre care de asemenea aplică articolul 1.

(c) Statele membre în care se aplică articolul 1 din regulament, în temeiul literei (b) de mai sus, pot utiliza procedura enunţată mai jos până la sfârşitul celui de-al cincilea an de la data aderării.

În cazul în care un stat membru menţionat în paragraful anterior suferă o perturbare gravă a pieţei sale naţionale sau a unor segmente din această piaţă datorată activităţii de cabotaj sau dacă situaţia este agravată de această activitate, ca de exemplu o creştere excesivă a ofertei faţă de cerere sau o ameninţare la adresa stabilităţii financiare sau a supravieţuirii unui număr semnificativ de întreprinderi de transport rutier de marfă, statul membru în cauză informează Comisia şi celelalte state membre cu privire la aceasta şi le furnizează toate detaliile relevante în acest sens. Pe baza acestor informaţii, statul membru poate cere Comisiei să suspende, în totalitate sau parţial, aplicarea articolului 1 din regulament, pentru a permite revenirea la normal a situaţiei.

Comisia analizează situaţia pe baza informaţiilor prezentate de statul membru în cauză şi decide în termen de o lună de la primirea solicitării cu privire la necesitatea adoptării de măsuri de salvgardare. Se aplică procedura stabilită în paragraful al doilea, al treilea şi al patrulea de la alineatul (3), cât şi de la alineatele (4), (5) şi (6) din articolul 7 din regulament.

În situaţii urgente şi excepţionale, statul membru menţionat în primul paragraf poate suspenda aplicarea articolului 1 din regulament, după care transmite Comisiei o notificare ex post motivată.

(d) Pe perioada în care articolul 1 din regulament nu se aplică în temeiul dispoziţiilor de la literele (a) şi (b) de mai sus, statele membre pot reglementa accesul la serviciile lor naţionale de transport rutier de marfă prin schimbul progresiv de autorizaţii de cabotaj pe baza acordurilor bilaterale. Aceasta poate să includă posibilitatea unei liberalizări depline.

(e) Aplicarea dispoziţiilor de la literele (a) - (c) nu are ca efect restrângerea accesului la serviciile naţionale de transport rutier de marfă comparativ cu situaţia existentă la data semnării Tratatului de aderare.

3. 31996 L 0053: Directiva Consiliului 96/53/CE din 25 iulie 1996 de stabilire pentru anumite vehicule rutiere care circulă în interiorul Comunităţii a dimensiunilor maxime autorizate în traficul naţional şi internaţional şi a greutăţilor maxime autorizate în traficul internaţional (JO L 235, 17.9.1996, p. 59), modificată ultima dată de:

- 32002 L 0007: Directiva Parlamentului European şi a Consiliului 2002/7/CE din 18.2.2002 (JO L 67, 9.3.2002, p. 47).

Prin derogare de la articolul 3 alineatul (1) din Directiva 96/53/CE, vehiculele care respectă valorile limită pentru categoria 3.4 din anexa I la respectiva directivă nu pot utiliza porţiunile nemodernizate ale reţelei rutiere poloneze până la 31 decembrie 2010 decât dacă respectă limitele stabilite în Polonia pentru sarcina pe osie. De la data aderării, nu mai pot fi impuse nici un fel de restricţii cu privire la utilizarea, de către vehiculele care sunt conforme cu cerinţele din Directiva 96/53/CE, a principalelor rute stabilite în anexa I la Decizia Parlamentului European şi a Consiliului nr. 1692/96/CE din 23 iulie 1996 privind orientările comunitare pentru dezvoltarea reţelei transeuropene de transport [24].

Polonia îşi respectă calendarul de modernizare a principalei sale reţele rutiere, stabilit în tabelele de mai jos, în conformitate cu anexa I la Decizia 1692/96/CE. Toate investiţiile de infrastructură care implică utilizarea de fonduri de la bugetul Comunităţii asigură construcţia sau modernizarea arterelor rutiere la o capacitate portantă de 11,5 tone pe osie.

Paralel cu încheierea lucrărilor de modernizare, se realizează o deschidere progresivă a reţelei rutiere poloneze, inclusiv a reţelei menţionate în anexa la Decizia 1692/96/CE, pentru vehiculele în trafic internaţional care corespund valorilor limită specificate în directivă. În scopul încărcării şi descărcării, dacă este tehnic posibil, este permisă utilizarea porţiunilor nemodernizate ale reţelei rutiere secundare pe întreaga perioadă de tranziţie.

De la 1 ianuarie 2009, nici unul din vehiculele aflate în trafic internaţional care corespund valorilor limită specificate în directivă nu plăteşte taxe (pentru supragreutate) pe principalele rute de tranzit menţionate în anexa I la Decizia 1692/96/CE.

Taxele suplimentare temporare de utilizare a porţiunilor nemodernizate ale reţelei de către vehicule în trafic internaţional care corespund valorilor limită specificate de directivă sunt percepute fără discriminare, diferenţiate în special cu privire la tratamentul vehiculelor cu sau fără sisteme de suspensie pe aer, potrivit cărora vehiculele cu suspensie pe aer ar trebui să plătească taxe mai mici (cu cel puţin 25% mai puţin). Regimul de percepere a taxelor este transparent, iar plata acestor taxe nu constituie o povară administrativă sau o întârziere nedorită pentru consumator şi nici nu conduce la controlarea sistematică a limitelor de sarcină pe osie la frontieră. Respectarea acestor limite este garantată fără discriminare pe întreg teritoriul Poloniei şi se aplică inclusiv vehiculelor înmatriculate în Polonia.

Situaţia prevăzută pentru 1 ianuarie 2004

Drum nr. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | | 539,8 |

2 (50 – şoseaua de centură din jurul Varşoviei) | 653,5 | 166,5 | 487,0 |

3 | 437,7 | 11,4 | 426,3 |

4 şi 18 | 699,6 | 344,0 | 355,6 |

6 | 21,6 | 21,0 | 0,6 |

8 | 654,5 | 8,2 | 646,3 |

| 3006,7 | 551,1 | 2455,6 |

Situaţia prevăzută pentru 1 ianuarie 2005

Drum nr. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 62,2 | 477,6 |

2 (50 – şoseaua de centură din jurul Varşoviei) | 653,5 | 201,2 | 452,3 |

3 | 437,7 | 32,4 | 405,3 |

4 şi 18 | 699,6 | 425,0 | 274,6 |

6 | 21,6 | 21,6 | |

8 | 654,5 | 37,6 | 616,9 |

| 3006,7 | 780,0 | 2226,7 |

Situaţia prevăzută pentru 1 ianuarie 2006

Drum nr. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 124,4 | 415,4 |

2 (50 – şoseaua de centură din jurul Varşoviei) | 653,5 | 266,0 | 387,5 |

3 | 437,7 | 53,1 | 384,6 |

4 şi 18 | 699,6 | 504,4 | 195,2 |

6 | 21,6 | 21,6 | |

8 | 654,5 | 69,3 | 585,2 |

| 3006,7 | 1038,8 | 1967,9 |

Situaţia prevăzută pentru 1 ianuarie 2007

Drum nr. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 161,0 | 378,8 |

2 (50 – şoseaua de centură din jurul Varşoviei) | 653,5 | 302,0 | 351,5 |

3 | 437,7 | 74,3 | 363,4 |

4 şi 18 | 699,6 | 621,0 | 78,6 |

6 | 21,6 | 21,6 | – |

8 | 654,5 | 112,0 | 542,5 |

| 3006,7 | 1291,9 | 1714,8 |

Situaţia prevăzută pentru 1 ianuarie 2008

Drum nr. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 261,2 | 278,6 |

2 (50 – şoseaua de centură din jurul Varşoviei) | 653,5 | 401,4 | 252,1 |

3 | 437,7 | 123,5 | 314,2 |

4 şi 18 | 699,6 | 669,2 | 30,4 |

6 | 21,6 | 21,6 | |

8 | 654,5 | 173,4 | 481,1 |

| 3006,7 | 1650,3 | 1356,4 |

Situaţia prevăzută pentru 1 ianuarie 2009

Drum nr. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 377,9 | 161,9 |

2 (50 – şoseaua de centură din jurul Varşoviei) | 653,5 | 450,0 | 203,5 |

3 | 437,7 | 177,3 | 260,4 |

4 şi 18 | 699,6 | 699,6 | |

6 | 21,6 | 21,6 | |

8 | 654,5 | 249,0 | 405,5 |

| 3006,7 | 1975,4 | 1031,3 |

Situaţia prevăzută pentru 1 ianuarie 2010

Drum nr.. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 448,3 | 91,5 |

2 (50 – şoseaua de centură din jurul Varşoviei) | 653,5 | 500,2 | 153,3 |

3 | 437,7 | 226,5 | 211,2 |

4 şi 18 | 699,6 | 699,6 | |

6 | 21,6 | 21,6 | |

8 | 654,5 | 320,3 | 334,2 |

| 3006,7 | 2216,5 | 790,2 |

Situaţia prevăzută pentru 1 ianuarie 2011

Drum nr.. | Lungime totală, în km. | Capacitate de transport 115 kN pe osie Lungime, în km. | Capacitate de transport 100 kN pe osie Lungime, în km. |

1 | 539,8 | 539,8 | |

2 (50 – şoseaua de centură din jurul Varşoviei) | 653,5 | 553,4 | 100,1 |

3 | 437,7 | 287,7 | 50,0 |

4 şi 18 | 699,6 | 699,6 | |

6 | 21,6 | 21,6 | |

8 | 654,5 | 400,7 | 253,8 |

| 3006,7 | 2502,8 | 503,9 |

[24] JO L 228, 9.9.1996, p. 1.

--------------------------------------------------